Ευριδίκη ΒΑ 2037

Το ***Ευριδίκη ΒΑ 2037*** είναι μια ασπρόμαυρη δραματική σουρεαλιστική underground ταινία συμπαραγωγής Ελλάδας-Δυτικής Γερμανίας που γυρίστηκε το 1975 σε σκηνοθεσία Νίκου Νικολαΐδη. Είναι η πρώτη του μεγάλου μήκους ταινία του Νικολαΐδη.

## Πλοκή
Η ταινία είναι εν μέρει βασισμένη στον μύθο της Ευρυδίκης από την ελληνική μυθολογία. Κεντρικό πρόσωπο της ταινίας είναι η Ευρυδίκη, η οποία περιμένει τον αγαπημένο της, Ορφέα, να τη σώσει από τον Άδη. Ενώ περιμένει να σωθεί από τον κάτω κόσμο, έρχεται αντιμέτωπη με τους φόβους, τις επιθυμίες, τις παραισθήσεις και τις αναμνήσεις της.

Η Ευριδίκη ζει φυλακισμένη σ’ ένα σπίτι (το οποίο συμβολίζει τον Άδη), με κωδικό αριθμό ΒΑ 2037, σε μια χώρα με δικτατορικό καθεστώς. Περιμένει να μεταφερθεί “κάπου αλλού” γιατί η φυλάκισή της σ’ αυτόν τον χώρο έληξε. Ο κρατικός ηλεκτρονικός εγκέφαλος, όμως, που προγραμματίζει τις μετακινήσεις, την κοροϊδεύει επί σειρά ημερών ή και ετών. Ένας αγαπημένος, χαμένος από χρόνια, ο Ορφέας, της τηλεφωνεί και ζητάει να την ξαναδεί. Ισχυρίζεται ότι έχει στοιχεία για το θάνατο της Βέρας. Η Βέρα δεν εμφανίζεται ποτέ. Σκοτώθηκε μέσα σ’ ένα λούνα παρκ. Ένας αστυνόμος με πολιτικά την ανακρίνει. Ο Ορφέας είναι εκτελεστής, κυκλοφορεί ελεύθερα στην πόλη. Η Ευριδίκη τον δέχεται με την ελπίδα πως κάτι θ’ αλλάξει, αλλά και με φόβο για οτιδήποτε καινούργιο θα φανεί, αλλά ο Ορφέας έρχεται, σαν ένας νέος θάνατος, όχι σαν ελευθερωτής. Η Ευριδίκη θα τον σκοτώσει και θα μείνει για πάντα στην κόλασή της.

## Διανομή

* Βέρα Τσέχοβα ως Ευρυδίκη**
* Τζον Μουρ ως άντρας
* Νίκη Τριανταφυλλίδη ως νεκρό κορίτσι
* Μανώλης Λογιάδης

## Απήχηση
Παρά τη χλιαρή αντίδραση των θεατών, οι κριτικοί εκτίμησαν την πρωτοποριακή οπτική της κλασικής ελληνικής τραγωδίας του Ορφέα και της Ευρυδίκης και σημείωσαν την πρωτοτυπία των καλλιτεχνικών τεχνικών του Νικολαΐδη. Είναι χαρακτηριστικό ότι ο ίδιος ο Νικολαΐδης πίστευε ότι το *Ευριδίκη ΒΑ 2037* ήταν η καλύτερη ταινία του.

Στο βιβλίο *Atlas du cinéma* αναφέρεται ότι η ταινία ήταν μια από τις ταινίες του «νέου ελληνικού κινηματογράφου» που «μεταμόρφωσε ριζικά το πανόραμα».

Για την ταινία αυτή, ο Νικολαΐδης κέρδισε Βραβείο Πρωτοεμφανιζόμενου Σκηνοθέτη & Σκηνογραφίας καθώς και Βραβείο Καλύτερης Ταινίας της Ένωσης Κριτικών Κινηματογράφου Αθηνών στο Φεστιβάλ Κινηματογράφου Θεσσαλονίκης τον Σεπτέμβριο του 1975, όπου η Μαρί-Λουίζ Βαρθολομαίου που συμμετείχε στην παραγωγή της ταινίας, κέρδισε επίσης Βραβείο Καλύτερης Σκηνογραφίας και ο Ανδρέας Ανδρεαδάκης, που συμμετείχε στο μοντάζ της ταινίας, κέρδισε Βραβείο Καλύτερου Μοντάζ.

Με την πάροδο του χρόνου, η ταινία έγινε καλτ.

## Παραπομπές

## Περαιτέρω ανάγνωση

* *Variety's Film Reviews*, Τόμος 14: 1975–1977, Νέα Υόρκη, Νέα Υόρκη: RR Bowker, 1989 ( ).

## Εξωτερικοί σύνδεσμοι

* ''Ευρυδίκη ΒΑ 2037'' στο Νίκος Νικολαΐδης (Σκηνοθέτης/Συγγραφέας/Παραγωγός)
* 
* ''Ευριδίκη ΒΑ 2037'' στην Ταινιοθήκη της Ελλάδος Μουσείο Κινηματογράφου: 
* ''Ευριδίκη BA 2037'' σε 5 βιβλία, 6 ταινίες και... Νίκος Νικολαΐδης: Ταινίες
* ''Euridice BA 2037'' στο *[[The New York Times]]* Movies
* ''Euridice BA 2037'' at Film Portal: Filme (στα γερμανικά)

Κατηγορία:Ταινίες από Δυτική Γερμανία
Κατηγορία:Ελληνικές δραματικές ταινίες
Κατηγορία:Ελληνικές ασπρόμαυρες ταινίες
Κατηγορία:Γερμανικές δραματικές ταινίες
Κατηγορία:Γερμανικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες στην Ελλάδα
Κατηγορία:Ταινίες σε σκηνοθεσία Νίκου Νικολαΐδη
Κατηγορία:Ταινίες του 1975
Κατηγορία:Ελληνικές ταινίες της δεκαετίας 1970